RIKOSASIOIDEN SOVITTELUN NEUVOTTELUKUNNAN KOKOUS

Aika		Maanantai 18.1.2010 klo 10.00 - 13.00

Paikka	Terveyden ja hyvinvoinnin laitos, kokoushuone D 391, Monitoimi,         Lintulahdenkuja 4, Helsinki. A:ssa os. Lintulahdenkuja

Osallistujat		Mauri Marttunen, pj.	(x)	Tytti Solantaus	(x)
		Aarne Kinnunen, varapj.	(x)	Anne Hartoneva	( )
		Kari Haavisto 	(x)	Heidi Manns-Haatanen	( )
		Tommi Reen		( )	Mia Tuominen	(x)	Saija Sambou	(x)	Kaisa Saario		( )
		Jaana Helander	(x)	Antti Savela		( )
		Ilse Julkunen		( )	Bettina von der Pahlen	( )
		Sakari Suominen	( )	Marja-Leena Kärkkäinen	(x)
		Pia Mäenpää 	( )	Leena Metsäpelto	( )
		Johanna Karlström 	(x)	Sami Uotinen	( )
		Tuija Öberg		(x)	Janne Väinölä	( )
		Olli Salin 		(x)	Terttu Mehtonen	( )
		Kurt Hellstrand	(x)	Pia Rosengård-Andersson	( )
		Kaisa Kurikka	(x)	Tauno Kurikka	( )
		Heli Yliriesto	(x)	Esa Savolainen	(x)
Helena Pohjanvirta	(x)	Reetta Ikonen	( )
		Matti Marttunen 	(x)
		Petra Kjällman 	(x)
Juhani Iivari 		(x)
Kari Paaso		(x)
		Kalevi Juntunen. siht.	(x)
Pia Slögs, siht.	(x)

1.	Puheenjohtaja Mauri Marttunen avasi kokouksen.
2.	Esityslista hyväksyttiin.
3.	Johtaja Kari Paaso piti avauspuheenvuoron. Hän totesi mm:
On hyvä että sovittelun määräraha on saatu valtion budjettiin, mutta nyt lain muutos on ilmeinen. Se on jäänyt muiden lainsääntötoimenpiteiden jalkoihin ja siksi viivästynyt. Nyt lakiesitys on valmistunut ja lähetetty lausunnolle. 
Ministeriössä suhtaudutaan yleisesti neuvottelukuntiin kriittisesti. Rikosasioiden sovittelun neuvottelukunnan tarpeellisuutta ei kuitenkaan ollut vaikea perustella ministeriön johtoryhmälle. Tämä on toinen neuvottelukunta, jonka toiminta nyt lähti liikkeelle. Neuvottelukunnan liikkeellelähtö on valitettavasti venynyt. Syynä tähän ovat olleet mm. suuret valtionhallinnon organisaatiomuutokset. On erinomaista, että puheenjohtajaksi saatiin Terveyden ja hyvinvoinnin laitoksesta Mauri Marttunen. Samoin on hyvä, että Juhani Iivari voi toimia edelleen asiantuntijajäsenenä. Neuvottelukunta on nimetty sovittelun valtakunnallista ohjausta, seurantaa ja kehittämistä varten. Asetuksessa on neuvottelukunnalle säädetty mm. seuraavia tehtäviä: tehdä mm. kehittämisehdotuksia, joita otetaan mielellään vastaan, kehittää yhteistyötä, mikä ei aina ole itsestään selvää, seurata lain yhdenmukaista toteuttamista ja kansainvälisiä linjauksia sekä suorittaa muut ministeriön määräämät tehtävät, joita ei vielä tässä vaiheessa ole annettu. Neuvottelukunnan jäsenille maksetaan matkakustannukset, mutta ei kokouspalkkioita.

4.	Puheenjohtaja Mauri Marttunen ja neuvottelukunnan jäsenten esittäytyivät.
5.	Asiantuntijajäseniksi nimettiin
Petra Kjällman 
Juhani Iivari
Matti Marttunen

Petra Kjällman ehdotti varajäsenekseen Rikosuhripäivystyksen Etelä-Suomen aluejohtajan. Ehdotus hyväksyttiin.  

Päätettiin, että muutkin asiantuntijajäsenet voivat nimetä varajäseniä, mutta myös varajäsenten tulisi olla mielellään samoja henkilöitä.
  
6.	Juhani Iivari esitti sovittelutoiminnan tilannekatsauksen
THL ylläpitää rikossovittelun Internet-sivustoja. Sivuilta löytyy mm. sovittelun koulutusohjelmia, tilastoja ja raportteja. 
THL on kerännyt sovittelun hyviä käytäntöjä mm. seuraavilta erityisalueilta: lapset ja vajavaltaiset sovittelussa, lähisuhdeväkivallan sovittelu, monikulttuurisuus sovittelussa ja viranomaisyhteistyö sovittelussa. Sovittelun sivuille kerätään myös sovittelun tietopankki hyvistä käytännöistä vuoden 2010 aikana. Tilastojen tiedonkoonti vuodelta 2009 päättyy helmikuun lopussa.
Sovittelutapausten kasvu on ollut edelleen voimakasta. Vuonna 2008 tapausmäärät kasvoivat 14 % edelliseen vuoteen verrattuna. Optimaalinen sovittelun tapausmäärä arvioitiin aikanaan n. 12000:ksi. Se voi mennä rikki jo seuraavassa koonnissa. 
Sovitteluun tulee eniten väkivaltarikoksia, joita on melkein puolet tapauskertymästä. Törkeitä väkivaltarikoksia on kuitenkin vähän, samoin riita-asioita (n. 2 %). Väkivaltarikosten osuus kasvoi v. 2008 edelliseen vuoteen verrattuna (n.19 %). Väkivaltarikoksissa saavutetaan paras sopimusten täyttöaste. Tämä voi johtua siitä, että ehkä väkivaltarikosten sovittelussa tehdään vielä intensiivisemmin sovittelutyötä kuin muissa kategoriassa.
Sovittelualoitteita tulee poliisilta n. 74 %, syyttäjiltä 22 ja muilta, mm. vanhemmilta vain n. 0,2 %.
Sovittelun piirissä oli v. 2008 yhteensä 21205 henkilöä, joista tekijöitä oli 12282. Virallisen syytteen alaisia rikoksia sovitteluun ohjautui 56 % kaikista soviteltavista tapauksista. Lähisuhdeväkivaltatapausten osuus kaikista tapauksista koko maassa oli 8,7 %. Sovittelussa oli alle 15 v; 14 %, 15-20v; 33 ja yli 21 v oli 53 %.
Viranomaisten haastattelussa on saatu pääsääntöisesti myönteistä palautetta, jota on edistänyt sovittelulain voimaantulo. Esille on tullut myös kriittisiä näkemyksiä. Varovaisuutta toivotaan lähinnä uusilla sovittelun alueilla. 
Lähisuhdeväkivallan sovitteluun suhtautuminen on ollut osittain ristiriitaisuutta.
Juhani Iivarin sovittelun tilanneselvitys julkaistaan helmikuussa 2010.

Keskustelussa tuli esille mm. seuraavaa:
Lähisuhdeväkivalta sovittelusta on edelleen ristiriitaisia mielipiteitä. Esille nousi mm. sovittelijoiden rekrytointi, koulutus ja työnohjaus. Sovittelussa on kuitenkin lähisuhdeväkivallan osuus tapauksista alle 10 %.
Todettiin, että sovittelun merkityksestä rikosprosessiin ei ole tutkimustietoa. 
Suomessa on sovittelulla kansainvälisessä tarkastelussa merkittävä asema.  Juttutyypeittäin niistä rikoksista, mitä voitaisiin sovitella, jo 16 % ohjautuu sovitteluun.
Pidettiin hyvänä sovittelun hyvien käytäntöjen kehittäminen ja monikulttuurisuuden huomioiminen yhä varhaisemmassa vaiheessa. 
Korostettiin myös sosiaalityöntekijöiden roolia sovitteluun ohjaamiseen lastensuojelulain mukaisesti (LSL 24 %). 

7.	Neuvottelukunnan jaostojen perustaminen ja jäsenten valinta

Perustettiin työjaosto ja kansainvälinen jaosto
Työjaostoon nimettiin puheenjohtajaksi Aarne Kinnunen ja jäseniksi Kari Haavisto, Pia Slögs, Kalevi Juntunen, Esa Savolainen ja Juhani Iivari
Aarne Kinnunen tekee seuraavaan kokoukseen esityksen kansainvälisen jaoston jäsenistä.

8.	STM:n sovittelun lakityöryhmä esitysten kooste ja neuvottelukunnan edustajan valitseminen lakityöryhmään

Eeva Siukola esitteli lakityöryhmän esityksen. Asiantuntijoiden kuulemiset on suoritettu ja pidetty kuusi kokousta. Esitys on nyt lähetetty lausunnoille, jotka tulee antaa 15.2.2010 mennessä. Lakityöryhmän esitys on STM:n verkkosivuilla vapaasti kommentoitavana ja lausuttavana. Lakityöryhmä valmistaa esityksensä 30.4.2010 mennessä. Lakiehdotus annetaan eduskunnalle kevätkauden aikana. 

Keskustelussa tuli esille mm. seuraavaa:
Kari Haavisto ehdotti, että neuvottelukunta voi asettaa lakityöryhmään jäsenen ja neuvottelukuntaa voidaan kuulla lakiesityksestä. Esitys on myös kaikkien lausuttavissa. Neuvottelukunnalta ei aikataulullisista syistä johtuen voida pyytää lausuntoa. Kannatusta sai neuvottelukunnan jäsenen nimeäminen lakityöryhmään.
Olli Salin pyysi huomioimaan myös monikulttuurisuuteen liittyvien asioiden sovittelusta aiheutuvat erityskustannukset. Hän toivoi pinta-aloissa huomioitavaksi myös merialueet laskettaessa alueiden perusteella määräytyviä valtion sovitteluun myöntämiä määrärahoja. 
Petra Kjällman piti lakiuudistusesitystä tervetulleena ja piti myös tarkoituksenmukaisena varata ulkomaalaistaustaisten sovitteluun riittävästi määrärahoja mm. rahaa tulkkauskysymyksiin. 
Kari Haavisto korosti, että esitetyllä uudella määrärahojen jakoperusteella voidaan myönnetyt määrärahat käyttää tarkoituksenmukaisemmin. 
Keskustelun jälkeen neuvottelukunnan edustajaksi sovittelun lakityöryhmään valittiin Pia Slögs.

9.	Neuvottelukunnan työlistalle hyväksyttävät asiat

Neuvottelukunnalle käsiteltäväksi tarkoitetut asiat tulisi ohjata pääasiassa työjaoston kautta.

Mahdollisia toimenpiteitä varten päätettiin lähettää neuvottelukunnan jäsenille tämän muistion liitteinä edellisen neuvottelukunnan toimintakertomus, joulukuussa 2008 Helsingissä pidetty työseminaarimuistio ja toimeenpanojaoston laatima yhteenveto sovittelutoimintaan liittyvistä kehittämistoimenpiteistä.

1.	Kokousaikataulut ja seuraavan kokouksen ajankohta 
Neuvottelukunta kokoontuu 3 – 4 kertaa vuodessa. Jaostot voivat kokoontua tarpeen mukaan.
Seuraavat kokoukset päätettiin pitää ma 19.4.2010. klo 10 – 13, paikka THL Helsinki, koko päivän käsittävä kokous ma 13.9.2010 myöhemmin ilmoitettavassa alueellisessa sovittelutoimistossa ja tavanomainen kokous marraskuussa 2010. 
Työjaosto valmistelee alueellisessa sovittelutoimistossa pidettävän kokouksen paikan ja kokouksen sisällön.

2.	Muut asiat
Todettiin, että sisäasiainministeriö järjestää 28. tai 29.4.2010 sovittelutoimintaan liittyvän seminaarin. Neuvottelukunnassa pidettiin tarkoituksenmukaisena järjestää mieluimmin kaksipäiväinen tapahtuma, johon myös syyttäjät voisivat osallistua. Samoin pidettiin hyvänä kuulla ko. tapahtumassa Juhani Iivarin esitys sovittelun kartoitus- ja arviointitutkimuksestaan. Neuvottelukunta kannatti ehdotusta, että seminaaria valmistelevat AVIT yhteistyössä sisäasiainministeriön kanssa. 

Neuvottelukunnan kokouksiin liittyviä matkalaskuja varten Pia Slögs
lähettää kaikille matkalaskulomakkeen ohjeineen.

Työjaoston kokous sovittiin pidettäväksi 25.3.2010 oikeusministeriössä.

3.	Puheenjohtaja päätti kokouksen klo 13.00.